എന്ഡോസള്ഫാന്: സമരം നടത്തി തൊടുപുഴ: കാസര്കോഡ് എന്ഡോസള്ഫാന് ഇരകള്ക്ക് മുടങ്ങിയ പെന്ഷനും കോടതി വിധിച്ച നഷ്ടപരിഹാരവും ചികിത്സാ സൗകര്യങ്ങളും അടിയന്തരമായി ഉറപ്പാക്കണമെന്ന് പി.ജെ. ജോസഫ് എംഎല്എ ആവശ്യപ്പെട്ടു. കാസര്കോഡ് എന്ഡോസള്ഫാന് ഇരകളുടെ അമ്മമാര് നടത്തുന്ന സമരത്തിന് ഐക്യദാര്ഢ്യം പ്രകടിപ്പിച്ച് ജില്ലാ ഐക്യദാര്ഢ്യസമിതി തൊടുപുഴ ഗാന്ധിസ്ക്വയറില് നടത്തിയ നില്പ് സമരം ഉദ്ഘാടനം ചെയ്യുകയായിരുന്നു അദ്ദേഹം. ഐക്യദാര്ഢ്യസമിതി ജില്ലാ ചെയര്മാന് ടി.പി. ജോസഫ് അധ്യക്ഷത വഹിച്ചു. പരിസ്ഥിതി പ്രവര്ത്തകന് ജോണ് പെരുവന്താനം മുഖ്യപ്രഭാഷണം നടത്തി. എന്. വിനോദ്കുമാര്, ടി.ജെ. പീറ്റര്, എന്.യു. ജോണ്, കെ.എം. സാബു, പ്രഫ. ജോയ് മൈക്കിള്, കെ.എസ്. സുബൈര്, ജയന് പ്രഭാകര്, ഒ.എസ്. സമദ്, കെ.കെ. ജിന്ഷു, ജെയിംസ് കോലാനി തുടങ്ങിയവര് പ്രസംഗിച്ചു.